L’Ajuntament de Burjassot aprova una moció en la sessió ordinària del Ple de gener
2025-07-24

Aquest dimarts 25 de gener, ha tingut lloc la sessió ordinària del Ple Municipal en la qual s’ha aprovat, amb una esmena per part de Compromís, la moció que presentava el grup municipal de Ciudadanos per a eliminar de la població les plaques de prohibició de jugar a la pilota situades en diferents punts del municipi.

Així, el Consistori procedirà a llevar les plaques existents i es procedirà a revisar l’Ordenança de Convivència Ciutadana per a garantir que el fet de llevar les plaques, no supose un problema de sorolls o molèsties per a les veïnes i els veïns que viuen en places, carrers per als vianants o prop de parcs on es jugue a la pilota.

Burjassot és ciutat adherida a la Carta de drets dels xiquets i les xiquetes i, per aquest motiu, l’eliminació de les plaques també és una acció de suport al desenvolupament de la Carta des de tots els àmbits municipals.